אבחון של מעי אקוגני בהריון מעלה בין היתר את ההסתברות לקיומו של זיהום תוך רחמי ב–CMV ולכן במצב של מעי אקוגני בעובר יש חובה להפנות את האישה ההרה לבדיקות רמות נוגדנים לזיהום נגיפי מסוג CMV – cytomegalovirus.
אם מתברר בבדיקת נוגדני CMV כי חלה הדבקה של האם בזמן ההריון בנגיף יש להפנות את האישה לביצוע בדיקת מי שפיר כדי לבחון אם גם העובר נדבק ב-CMV וכן לבצע בדיקת סקירת מערכות מכוונת למוח העובר.
במקרים של הדבקה של העובר ב-CMV ניתן לאשר הפסקת הריון מחשש לפגיעה במוח העובר בשל הזיהום, פגיעה אשר יכולה לגרום לחירשות ואף לפגיעה קוגניטיבית אצל עובר.
על הרופא אשר מקבל ממצא בסקירת מערכות של מעי אקוגני מוטלת החובה לעדכן את המטופלת במשמעות ממצא זה והבדיקות הנדרשות וביניהן גם בדיקה לרמת נוגדני CMV והוא אינו יכול לפתור אותה בלא כלום. במקרה שאת מתארת נראה שיש מקום לבחון אפשרות של תביעת רשלנות רפואית נוכח התנהלות הרופא והפגיעה בעובר בתום ההריון.
לחצו כאן לפניה וקבלת ייעוץ משפטי אישי